Joutsenella on 85 vuoden kokemus untuvasta. Olemme untuvatuotteiden asiantuntija. Valtaosa markkinoilla olevista untuvatuotteista valmistetaan raaka-ainetoimittajan pesemästä untuvasta. Meillä tämä tehtaalle saapuva untuva lähtee monivaiheiseen puhdistusprosessiin (Joutsen Down System), jonka olemme kehittäneet vuosikymmenten aikana. Siinä untuva pestään vettä ja kuumaa ilmaa käyttämällä, ilman vaarallisia kemikaaleja. Pesuprosessin aikana poistamme untuvasta kaiken pölyn, hilseen, rasvan sekä eläinperäiset valkuaisaineet, jota on raaka-ainetoimittajan pesemän untuvan painosta noin 15 %.Puhtaus ja turvallisuus ovat meille tärkeitä, etenkin vuodevaatteissa, joita vasten painamme päämme ja vietämme suuren osan vuorokaudesta. Vuodevaatteillemme on myönnetty Allergia-, Iho- ja Astmaliiton Allergiatunnus. Untuvan puhtaus vaikuttaa myös untuvan lämmöneristävyyteen ja muihin ominaisuuksiin. Puhdasta laadukasta untuvaa tarvitaan tuotteeseen vähemmän halutun lämmön saavuttamiseksi. Siksi Joutsen-takit ja -vuodevaatteet ovat niin miellyttävän kevyitä ja hengittäviä.